|  |
| --- |
| **З А Д У Ж Б И Н А**  **АЛЕКСАНДРА КОТУРОВИЋА** |
|  |

11 000 Београд, Студентски трг 1, ПИБ: 112287097, Матични број: 28832559, Рачун:200-3287600101754-71

Тел: (011) 3207-426, Финансијски послови: (011) 3207-428, Факс: (011) 3207-486

Београд, 9. децембар 2022. године

03-19 број:612-4947/1-22

МП

На основу члана 5 Статута Задужбине Александра Котуровића, 03 број: 06-2905/6-20 од 23. септембра 2020. године, Одбор Задужбине Александра Котуровића, на седници одржаној 9. децембра 2022. године, доноси:

# О Д Л У К У

О РАСПИСИВАЊУ КОНКУРСА ЗА ДОДЕЛУ

НАГРАДЕ АЛЕКСАНДРА КОТУРОВИЋА

Члан 1.

Расписује се Конкурс за доделу 1 (једне) Награде Александра Котуровића за најбољи мастер рад из области електронике одбрањен на Катедри за електронику Универзитета у Београду – Електротехничког факултета.

Члан 2.

Награда у нето износу од по 35.000,00 динара, доделиће се из средстава Задужбине Александра Котуровића.

Члан 3.

На Конкурс се могу пријавити кандидати који су у периоду од 16. јуна 2022. године до 15. јуна 2023. године одбранили мастер рад на Универзитету у Београду - Електротехничком факултету.

Члан 4.

Потребна документација:

* Пријава (Образац преузети у PDF формату са интернет странице Универзитета у Београду, <http://www.bg.ac.rs/sr/univerzitet/konkursi.php>), у делу „Стипендије и конкурси“,
* Мастер рад кандидата,
* Уверење о дипломирању са списком положених испита или фотокопија дипломе са додатком дипломе за основне и мастер академске студије,
* Штампани подаци са електронске личне карте или фотокопија важеће личне карте (без чипа).

Члан 5.

Рок за подношење пријава је од 15. маја до 30. јуна 2023. године.

Пријаве се подносе Универзитету у Београду - Електротехничком факултету, Катедри за електронику.

Члан 6.

Додатне информације заинтересовани кандидати могу добити у Сектору за инвестиције и управљање имовином Универзитета и универзитетских задужбина и фондација, на телефон (011) 3207-426 или на e-mail: [popovm1@rect.bg.ac.rs](mailto:popovm1@rect.bg.ac.rs).

Члан 7.

Обраду пријава са пратећом документацијом врши Универзитет у Београду - Електротехнички факултет, који предлог за доделу Награде са образложењем и списком свих пријављених кандидата оставља на одлучивање Одбору Задужбине.

Члан 8.

Одлукa о додели Награде биће објављена на огласној табли и интернет страници Универзитета у Београду: у делу „Стипендије и конкурси“,<http://www.bg.ac.rs/sr/univerzitet/konkursi.php>, као и на огласној табли и интернет страници Универзитетa у Београду - Електротехничког факултета.

Члан 9.

На Одлуку о додели Награде кандидат има право приговора Одбору Задужбине у року од 8 дана од дана објављивања Одлуке. Приговор мора бити образложен, односно уз њега мора бити достављена одговарајућа документација.

ПРЕДСЕДНИК

ОДБОРА ФОНДАЦИЈЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Иван Поповић, ванредни професор